《秋日仪真即事十首 其八》
宋代·刘弇

艾宣芦雁天下知，顷闻东园颇有之。萧萧自含风雨韵，一一对峙江湖姿。

隶丘呵护脱不谨，剥蚀挽裂遗松楣。由来艺固不逮德，突兀但有文忠碑。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。